
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZGJERIMI I VARREZAVE PUBLIKE, NË BASHKINË E PËRMETIT

Në mbështetje të nenit 100 të Kushtetutës dhe të neneve 5, pika1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i varrezave publike, në bashkinë e Përmetit.
2. Shpronësimi bëhet në favor të bashkisë së Përmetit.
3. Pasuritë, në sipërfaqen prej 3996 (tre mijë e nëntëqind e nëntëdhjetë e gjashtë) m² tokë arë, pronë private që shpronësohen, si dhe pronarët që shpronësohen, janë sipas tabelës bashkëlidhur këtij vendimi dhe pjesë përbërëse e tij.
4. Masa e  shpërblimit të pronarëve, pasuritë pronë private të të cilëve shpronësohen, është 2 197 800 (dy milionë e njëqind e nëntëdhjetë e shtatë mijë e tetëqind) lekë. Vlera e përgjithshme e shpronësimit të përballohet nga të ardhurat e bashkisë së Përmetit, planifikuar në buxhetin e vitit 2010.
5. Afati i përfundimit të procedurës së shpronësimit të jetë tre muaj, pas datës së hyrjes në fuqi të këtij vendimi.
6. Vlera e shpenzimeve procedurale të përballohet nga bashkia e Përmetit.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Përmetit, për realizimin e këtij projekti.  
8. Regjistrimi i ri i pasurisë prej 3 996 (tre mijë e nëntëqind e nëntëdhjetë e gjashtë) m² tokë arë, shpronësuar në favor të bashkisë së Përmetit, të bëhet brenda 30 ditëve, nga data e hyrjes në fuqi të këtij vendimi.
9. Ngarkohen Ministria e Brendshme dhe bashkia e Përmetit për zbatimin e këtij vendimi.
Ky vendim hyn në fuqi menjëherë dhe  botohet në Fletoren Zyrtare.

Kryeministri
Sali Berisha


Të dhënat mbi listën emërore të personave dhe pronave që do të shpronësohen për “zgjerimin e varrezave publike të qytetit”, 
në bashkinë e përmetit

	Nr
	Emër, mbiemër
	Sip.arë
	Çmimi lekë
	Vlera lekë
	Dokumenti i pronësisë
	Zona kadastrale

	1
	Muço Karafili
	1710
	550
	940500
	Certifikatë pronësie
	1589

	2
	Syrja Zengjinasi
	1140
	550
	627000
	Vërtetim Pronësie
	1589

	3
	Bramo Krafili
	1146
	550
	630300
	Vërtetim pronësie
	1589

	
	Totali
	3996
	
	2 197 800
	
	



